lflage/wiki-talks huggingface dataset:
Kaozeal:Wilhelmine Prusia

message: Titl kemmet gant ar merour a-enep reolennoù wikipedia:
*Wikipedia:Kenemglev
Bianchi-Bihan 20 Du 2011 da 10:11 (UTC)
replies: text: Kemmet eo bet an titl d'e lakaat e brezhoneg. Ma fell dit skrivañ pennadoù en alamaneg e c'hallez ober er wiki alamanek. --Kadwalan 20 Du 2011 da 17:59 (UTC)
replies: text: :Ar pennadoù Wikipedia:Kenemglev ha re all zo skrivet e brezhoneg: ha n'int ket komprenet evit se. Bianchi-Bihan 20 Du 2011 da 18:05 (UTC)
replies: text: ::Gwir eo e c'hallfes adlenn anezhe. --Kadwalan 20 Du 2011 da 19:27 (UTC)
thread_title: Kemm an titl
Kaozeal:Flamenco

message: Ma vez skrivet jazz, Rock 'n' roll, Grunge, ha me oar-me petra c'hoazh, e vije ret skrivañ flamenco ha mat pell zo. Skrivet e vo jota, ha n'eo ket c'hota, vallenato, ha n'eo ket valienato, Malagueña ha n'eo ket malagenia, blues ha n'eo ket glazienn. Penaos e vo skrivet cow-boy? Koboy?
'M eus aon eo kouezhet  Kleñved ar Jord Herbert war ar wikipedia adarre. Kement ha kaout soñj: 
*Kaozeal:George Herbert (barzh)
*[Reolenn db an anvioù-tud]
A-hend-all, ma fell d'ar merour Kadwalan chaseal ar yezhoù estren eus ar wikipedia, e c'hall teurel ur sell ouzh http://br.wikipedia.org/wiki/Rummad:Barrez. Mall ganin gwelout.  
Bianchi-Bihan 21 Du 2011 da 09:25 (UTC)
Kement ha treiñ, arabat  ober van, ma ne fell ket d'ar merour mirout flamenco (anv ar rummad evit ar poent c'hoazh),  koulz treiñ mat; ar ger flamenco a zo :
#pe flamank, anv un den eus Flandrez 
#pe flammeg, anv un evn techet da vezañ roz, liv ar vuhez en he bravañ. 
Bianchi-Bihan 21 Du 2011 da 17:26 (UTC)
replies: text: Diouzh un tu e c'houlenner "kenemglev" evit cheñch un titl, hag ivez ali pe asant saver ur pennad (n'ouzon ket avat hag-eñ ez eo ur reolenn eus WP, n'on ket sur), met diouzh an tu all e weler n'eus ket bet doujet amañ d’an div "bennaenn"-se.--Trec'hlid mitonet 23 Du 2011 da 08:17 (UTC)
N'eo ket diaes: ur :rummad: flamenco zo, ha flamenco eo a gaver en un 20 pennad bennak abaoe bloavezhioù. Bianchi-Bihan 23 Du 2011 da 08:26 (UTC)

text: Ya ne ziskouez ket Bianchi-Bihan kompren penaos e tivizer gant ar re all. War ar bajenn Preussen da skouer. Din-me flamenko zo kerkoulz ha flamenco. Pa vez skrivet c pe k ez eo ar mems soniad ha muioc'h diouzh doare ar brezhoneg.--Kadwalan 27 Du 2011 da 18:48 (UTC)
Te hag a oar divizout zo vont da zisplegañ dimp? Mall ganin gwelout! Da c'hortoz e c'hallez lenn al linennoù-mañ : [] . Abaoe meur a vloaz eo bet votet gant labour an implijerien, rak tud zo a labour amañ. Met ma rez fae warne se evel-just e ri adarre hervez da faltazi ... . Poan o devez lod o kompren n'eo ket brezhonek ar bed, h gwell e vije klask brezhonekaat Breizh eget klask brezhonekaat ar flamenco, dreist-holl gant un tamm "k" dister-disterik: flamank eo an droidigezh. Bianchi-Bihan 27 Du 2011 da 18:57 (UTC)

message: Skrivet em bije-me flamenco evel ma skrivfen ivez ceilidh hag ur bern traoù all, met kavet e vez ar skrivadur "flamenko" en euskareg da skouer; hag an displegadur dre "flamank" n'eo nemet unan a-douez ur bern reoù all.--Trec'hlid mitonet 28 Du 2011 da 20:59 (UTC)
replies: text: Ar gerioù spagnolek, betek an anvioù-tud, a vez euskarekaet gant "k" aes, korrida, Pako hag all, afer an euskaregerien eo, n'hon eus da blediñ nemet gant hon yezh. Tud zo o deus dibabet skrivañ "CD" ha "cow-boy" e Geriadur an Here ha "corrida" zo ivez. Flamenco a vank. Bianchi-Bihan 28 Du 2011 da 21:46 (UTC)
thread_title: [[Flamenco]], [[ceilidh]] 

message: Teodoro de Croix, lesanvet El Flamenco.  Bianchi-Bihan 22 Kzu 2011 da 16:42 (UTC)
thread_title: Ur flamenco all
Kaozeal:Urraca di Borbone-Div Sikilia

message: Da'm soñj e vefe an titl italianek-se da vezañ lakaet e brezhoneg da lâret eo Urraca Bourbon-Div Sikilia hervez stummoù an anv Bourbon testeniekaet e brezhoneg ha "di" zo italianeg rik--Kadwalan 30 Du 2011 da 02:19 (UTC)
replies: text: Ali personel kontrol d'ar reolenn db an anvioù-tud evel kustum. Souezhus e kav ar merour e vije anvioù italianek en Italia. An anv Bourbon zo gallek, miret e saoznek ivez, mat evit Bourboned Bro-Saoz pa skrivi diwar o fennoù. Ma kavez ur pennad brezhonek db istor "Bourboned" an Div Sikilia, lavar dimp buan pelec'h. Ma ne gavez ket, n'eo ket testeniekaet, ha mat pell zo. Bianchi-Bihan 30 Du 2011 da 08:54 (UTC)
thread_title:  Urraca di Borbone-Div Sikilia
Kaozeal:Dourdu (Plouezoc'h)

message: + un Dourdu all e Kemperle. Kadbzh 5 Gen 2012 da 16:18 (UTC)
replies: text: Notennet eo. Bianchi-Bihan 5 Gen 2012 da 17:14 (UTC)
replies: text: :Perak abalamour da betra lakaat "Plouezoc'h" evit disheñvelout? Etre Plouezoc'h ha Plouyann (bremañ e Montroulez) emañ al lodenn diwezhañ, hag eienañ a ra e Plouigno.--Trec'hlid mitonet 5 Gen 2012 da 17:47 (UTC)
replies: text: ::Ma ne blij ket dit e c'hallez kemmañ. Evel ac'h eus graet meur a wech, evel pep hini. Bianchi-Bihan 5 Gen 2012 da 17:50 (UTC)
replies: text: ::: s.o Drôme m.p. Kadbzh 5 Gen 2012 da 19:01 (UTC)

text: Evel ma ra an dud fin kenkoulz evel ar Vargenau(oueg). Bianchi-Bihan 5 Gen 2012 da 19:13 (UTC)
replies: text: :Savet em boa ur goulenn, kement ha gouzout, respont ebet ne'm eus bet.--Trec'hlid mitonet 5 Gen 2012 da 19:52 (UTC)
replies: text: ::
**an Drôme (Saint-Martin-des-Besaces) , diwar ar gumun eienañ,
** an Drôme (Beslon), idem.
An anv "Dourdu" a c'hell boutin awalc'h, gober gant anvioù kumunioù (pe broioù?) a c'hell bout mat ivez. Keepomp koul. Kadbzh 6 Gen 2012 da 09:37 (UTC)

text: Pa ne gaver ket mat un dibab bennak e c'haller kinnig ur c'hemm bennak, evel a reomp holl, pe dost; pa gaver si pe fazi e c'haller kemmañ war-eeun, evel a reomp holl, ne welan ket pelec'h emañ an dalc'h. Bianchi-Bihan 6 Gen 2012 da 10:12 (UTC)
replies: text: :Bet ganet war vord an Dourdu-Doufin, chom a ran sebezet un tammig : ar memes ster e oa evidomp, "an Dourdu" e brezhoneg, "la Doufine" e galleg… Da wiriekaat. Po'low 23 Gen 2012 da 20:31 (UTC)
Hervez ar wiki gallek ez eus ur stêr Doudu hag en em daol en Doufin. Met n'eus ket da gemer pezh laront evel gwir bater. Bianchi-Bihan 24 Gen 2012 da 06:40 (UTC)
replies: text: ::Gwelet em eus (ha degaset ur reizhadennig)… Po'low 24 Gen 2012 da 11:07 (UTC)

message: "Tennet eo bet an etrewiki hag evit ar poent n'eus hini ebet ken Bianchi-Bihan (kaozeal) 6 C'hwe 2014 da 16:14 (UTC)
thread_title: Etrewiki
Kaozeal:Valakia

message: « Hervez R. Rohlfs[1], eo diwar "Walh" e teufe Galles (evit Wales), pays Gallo ha Gaule e galleg» Diskouezet ez eus bet abaoe pell n'eus ar ger "Gall" (ha "Galloù" eta) netra da welet gant Gaule. Perak mont da ziskoachañ ar "Roñfl"-se na roer daveenn ebet dezhañ zoken?--Trec'hlid mitonet 10 Gen 2012 da 21:06 (UTC)
replies: text: Ha sirius eo an daveenn roet? 1. N'eo ket R. Rohlfs met Gehrard Rohlfs; 2. N'en deus ket skrivet al levr-se, met ur «WARTBURG, Walter et BLOCH, Oscar, Dictionnaire étymologique de la langue française, Paris, P.U.F., 1950, 651 p.» a zo evelkent (un daveenn eus un daveenn e vefe neuze?); 3. N'eus bet roet pajenn ebet evit an tamm-se.

text: Da c'hortoz e tennan an tamm diwar-benn "Pays Gallo". N'eo ket da WP brezhonek da vrudañ traoù direizh.--Trec'hlid mitonet 11 Gen 2012 da 12:37 (UTC)

message: A dra sur. Mar deo traoù direizh e brezhoneg eo ken direizh all e galleg. Ha just a-walc'h n'em eus graet nemet treiñ diwar ar galleg. Ha lennet e vez ar yezh wikipedian-se gant pell muioc'h a dud. Neuze e vije ret redek da reizhañ ar wikipedia gallek ivez. Bianchi-Bihan 11 Gen 2012 da 12:44 (UTC)
replies: text: N'eus nemet gwelet danvez Breizh war WP gallek evit gwelet pegen disirius eo dre vras. Dreist da vuhez un den e vefe reizhañ kement tra eno (ha kement a draoù a zo dija amañ war hon hini da reizhañ). Klaskomp ober gwelloc'h egeto ha neket marmouzañ anezho.--Trec'hlid mitonet 11 Gen 2012 da 13:01 (UTC)
replies: text: :A du ganit. Met pa ziverkez tra pe dra hep reiñ arguzenn ebet,  nemet "n'eo ket sirius" n'eo ket trawalc'h. Bianchi-Bihan 11 Gen 2012 da 13:06 (UTC)
thread_title:  N'eo ket da WP brezhonek da vrudañ traoù direizh
Kaozeal:Ar Maezioù Frank

message: Marteze e vo ofisiel an anv brezhonek un deiz, pa vo implijet gant ar pennoù-bras en o bruderezh, war ar paperioù en degemer, war ar skritelloù en diabarzh, el levraoueg: evit poent n'eus brezhoneg nemet el lec'hienn, neuze n'eo ket ofisiel, virtuel kentoc'h. Bianchi-Bihan 29 Gen 2012 da 17:30 (UTC)
replies: text: Da gentañ-tout, sur out eo « Les Champs Libres » an anv *ofisiel* ? (ur framm lezennel droch zo gante) Ur mammenn t’eus ?

text: Ha goude-se, 1. n’eo ket ret implij anv ofisiel (da skouer evit ar gumunioù n’eo ket implijet tost-morse !). 2. A-benn ar-fin, ar Maezioù Frank zo nemet un ti gant 4 pe 5 den evit en degemer. Al levraoueg, ar mirdi hag all zo emrenn. Plas ar brezhoneg zo disheñvel hervez ar framm : e mirdi Breizh zo un tamm brezhoneg peplec’h (skritelloù, gwelladennoù, ha me oar me), el levraoueg n’eus brezhoneg ebet estreget un nebeut levrioù, gant an Egorenn oa bet embannet un dek levr e brezhoneg hat setu tout, ar c’hantin zo nevez-splann n’eus ket brezhoneg c’hoazh. Ouzhpenn-se e oa memestra ar prizioù er sal Hubert Curien. Start eo da lar eo « virtuel » ar brezhoneg er Maezioù Frank.

text: Pa zo komzet d’eus anv ar savadur, gant piv ha pelec’h zo implijet « Parkoù didud » ? Testeniekaet eo ?

text: A galon, VIGNERON 29 Gen 2012 da 18:43 (UTC)
Ma ne blij ket dit an anv Les Champs Libres, pe ma n'eo ket an anv ofisiel ken,  e c'hallez kemmañ er wiki gall peogwir out merour er vro-se ivez. Ar Maezioù Frank zo un anv iskis: ret eo kompren Maezioù Ledan pe Onest? Gant pennoù ti-kêr Roazhon o-unan eo bet kavet an anv? Savet eo an anv gallek war ur c'hoari splann gant ar gerioù, hag en anv brezhonek  kinniget ne gaver nemet un dra digomprenus ... ma, digomprenus din, ha komprenus d'ar re all moarvat. «Parkoù didud » zo fentus hag aes da gompren. Bianchi-Bihan 29 Gen 2012 da 22:23 (UTC)
thread_title:  Titl
Kaozeal:Sant-Ervlon-an-Dezerzh

message: Ne glevan nemet Sant-Erblon gant ar vrezhonegerien a anavezan . Ar c'hemmadurioù b/v evit brezhonekaat anvioù zo n'eo nemet ur c'hiz deuet gant KIS SADED ha Turiav, ha ne zegouezh ket er gerioù german, erminig ... ma talvezje ar memes reolenn evit an holl c'herioù e vije gervan, ervinig...  Bianchi-Bihan 1 C'hwe 2012 da 14:44 (UTC)
replies: text: Neuze 'ta, ma vez graet evit Saint-Urbain gant Lannurvan e brezhoneg eo abalamour da KIS SADED ha Turiav. Dedennus.--Trec'hlid mitonet 1 C'hwe 2012 da 20:14 (UTC)
Skouer dedennus, daoust ma lennez fall ar pezh am eus skrivet. Lannurvan, evel Herve, zo anvioù a oa anezho un nebeudig kantvedoù a-raok KIS SADED, evel ma ouzout ... Sant-Ervlon, evel Sant-Ervlan, Ervrezhell, hag Ervangarz ha me oar, zo bet ijinet war-dro dibenn an XXvet kantved  gant KIS SADED pe tud Preder, rak ne oa ket anezho a-raok se evel ma ouzout, evit brezhonekaat anvioù ha ne oant ket er brezhoneg c'hoazh. Bianchi-Bihan 1 C'hwe 2012 da 20:33 (UTC)

text: Plijout a ra din an ukroniezh, kalz nebeutoc'h an adskrivañ eus an Istor. Kavout a ran Ervezel gant T. Jeusset war Al Liamm e 1950 (niv. 22, p.70), pa ne oa tamm anv eus KIS SADED...--Trec'hlid mitonet 1 C'hwe 2012 da 21:06 (UTC)
Hag Ervezel n'eo ket ur stumm ganet e faltazi un den awenet muioc'h gant an ideologiezh eget gant ar skiant-vat? Bianchi-Bihan 1 C'hwe 2012 da 21:13 (UTC)

text: Evel ma n'hallan ket c'hwistañ gant ar «skiant-vat», ha n'houllan ket mont dre an hentoù toullet gant al Lipañse & Co hag o doareoù a ra o reuz er WP gallek, ha bremañ er WP brezhonek , e paouezan gant ar "gaozeadenn"-mañ.--Trec'hlid mitonet 2 C'hwe 2012 da 12:50 (UTC)
Komz eus tu-dehoù pellañ pe tu-kleiz pellañ a vez graet er vro abaoe amzerioù un tamm mat koshoc'h eget tabutoù an LP all, ha naturel eo ober meneg eus se pa gomzer eus istor ha politikerezh er wiki-mañ eta: pe emaomp en un holloueziadur pe n'emaomp ket. Bianchi-Bihan 2 C'hwe 2012 da 17:22 (UTC)

message: Daoust ha kavet e vez roud eus Sant-Ervlon a-raok 2002? Abaoe 1970 e klevan tud o lavaout Sant-Erblon. Bianchi-Bihan (kaozeal) 29 Gwe 2012 da 10:18 (UTC)
thread_title: A-raok ar XXiañ kantved
Kaozeal:Arvern

message: Mat e vije gouzout pelec'h eo testeniekaet ar stumm Arvern. Bianchi-Bihan 15 C'hwe 2012 da 13:38 (UTC)
replies: text: Kavet ganin: Arvern hag Aovergn e Geriadur Vallée. Bianchi-Bihan 15 C'hwe 2012 da 16:29 (UTC)
replies: text: :Torriñ al liamm gant un oberenn n'eo ket un ober skiantel a dra sur:  http://br.wikipedia.org/w/index.php?title=Arvern&diff=1179274&oldid=1179262.193.49.224.82 12 Meu 2012 da 09:25 (UTC)
replies: text: ::Petra eo se c'hoazh? N'haller ket meskañ pep tra; ne oa ket al liamm reizh ha setu tout. Labour geriaduriñ Roparz Hemon a zo un dra (ar geriadur kentañ diwar e zorn a sav da 1928, pa oa Ronan Huon 6 vloaz!). Geriadur Hemon-Huon diouzh e du a sav d'ar bloaz 1997 (ha n'eo ket d'ar bloaz 2005 evel ma klasker lakaat da grediñ er bajenn wikipedia).--Trec'hlid mitonet (kaozeal) 12 Meu 2012 da 12:04 (UTC)

message: Arabat meskañ pep tra, hag arabat kontañ n'eus forzh petra: ...  n'eo ket d'ar bloaz 2005 evel ma klasker lakaat da grediñ er bajenn wikipedia... Pa venegan ar bloavezh zo skrivet em geriadur n'an ket da glask lakaat da grediñ  n'ouzon ket peseurt garzaj. N'eo ket ret lakaat un dagadenn bersonel e pep evezhiadenn. Bianchi-Bihan (kaozeal) 12 Meu 2012 da 14:31 (UTC)
thread_title: Lakaat da grediñ
Kaozeal:Frank Bodenes

message: Abalamour d'ar galleg ha d'ar c'homzoù didalvoud a veze kavet amañ ez eus bet divizet tennañ kuit danvez ar bajenn. --Ex-Smith (kaozeal) 18 Meu 2012 da 07:33 (UTC)
replies: text: Poent e vefe nevesaat an danvez:

text: *2013 : Tilda.
Bianchi-Bihan (kaozeal) 3 Kzu 2015 da 09:43 (UTC)
* Tramor Son ha ton - Frank Bodenes - Keit vimp bev - 2011
Traoù all a vank er pennad : e veuleudioù dizehan d'an itron SMorvan war e bajenn FB, hag e gunujennoù leun a gasoni.

message: N'int ket "kendroidigezhioù", kentoc'h? https://www.librest.com/livres/rouge-gorzene--ruz-gorzen-manon-vuillermet_0-10027822_9782375170311.html?ctx=014dc3dff016702754e6149f4cc2e34c Skoboldi (kaozeal) 20 Du 2023 da 07:18 (UTC)
thread_title: Troidigezhioù? 

message: 🔎 Huñvreüs (kaozeal) 20 Du 2023 da 13:12 (UTC)
thread_title:  👀 

message: * Eus lec'hienn ofisiel ar priz louis guilloux : https://cotesdarmor.fr/actualites/le-prix-louis-guilloux-2023-est-decerne-pauline-hillier-pour-les-contemplees#:~:text=Le%20prix%20Louis%2DGuilloux%202023,C%C3%B4tes%20d'Armor%20le%20D%C3%A9partement
... unan bennak ne wel ket peseurt kemm zo etre ar priz broadel (gall)-se, hag an hini roet gant ti ar vro e Sant Brieg Skoboldi (kaozeal) 27 Du 2023 da 15:27 (UTC)
replies: text: (roet eo bet ar priz e ti Louis Guilloux, a zo kaoz ar meskaj moarvat.)

text: Ouzhpennet am eus ur rannbennad er bajenn-mañ, gallout a rafed krediñ e oufes hen ober 😫 Huñvreüs (kaozeal) 27 Du 2023 da 17:16 (UTC)

text: Digarezit, mesket e oa bet an daou 92.184.118.87 28 Du 2023 da 23:34 (UTC)
thread_title:  Prix Louis Guilloux 

message: Al levrig barzhonegoù Dé-routes - Di-dreuz a oa bet embannet e trede trimiziad 2022 e ti embann RAZ dindan fiziad lezennel : ISBN 978-2-37517-026-7 
Tennet e oa bet eus katalog Raz gant an embanner e-unan 92.184.118.87 28 Du 2023 da 23:25 (UTC)
thread_title:  Levrioù
Kaozeal:Azawad

message: N'eo ket re abred ober ur pennad "Azawad" evel pa vefe ur stad dizalc'h gwir ? N'eo ket sklaer an traoù dija, marteze e vefe gwelloc'h deomp gortoz un tamm ? Evit kaout ur stad gwir, ma soñj mat, eo ret kaout ur galloud o ren e diriad, anavezet gant ar re all. Nac'het o deus U.E. ha Bro-C'hall anavezañ ar stad-se dija. Neuze marteze e ranker lakaat e-barzh eo Azawad ur vro koñtestet ? Lekemok (kaozeal) 7 Ebr 2012 da 19:45 (UTC)
replies: text: Komz a c'haller eus pep tra er wikipedia, hag ober ur pennad db Azawad (a zo en ur bern yezhoù) n'eo ket anavezout anezhi evel stad, wikipedia ne ra ket politikerezh, met komz eus fedoù , evel en ur gazetenn pe ul levr istor, evel pa vez anv enne eus an an arc'hael Mikael ... Bianchi-Bihan (kaozeal) 7 Ebr 2012 da 20:31 (UTC)
replies: text: :Ne ran ket politikerezh o lavarout n'eo ket anavezet awalc'h an tiriad-se evit bezañ ur stad gwir. Ne lâren ket e oa re abred ober ur pennad diwar-benn Azawad, met an infobox a seblante din re, marteze. Gwelet am eus en deus graet Wiki e saozneg gant ar memes infobox, met c'hoant am boa gwelout marteze ur frazenn pe div diwar-benn bec'h an tiriad-se, ar pezh a oa bet graet. Ar fedoù zo simpl : ur stad a oa bet disklêriet dizalc'h, met ur brezel a zo etre strolladoù disheñvel evit ren ar stad-se, disklêriet e oa bet goude ur brezel diabarzh (pe ur brezel dizalc'h ma fell deoc'h) ouzh arme Mali ha n'eo ket anavezet na gant strolladoù etrevroadel Afrika, na gant an ABU, na gant an UE, pezhioù a zo e-barzh ar pennad e saozneg da skouer. Lekemok (kaozeal) 8 Ebr 2012 da 17:16 (UTC)
N'eo ket difennet ouzh den komz eus an traoù-se e korf ar pennad. Somaliland kennebeut n'eo anavezet gant Stad ebet, ha koulskoude emañ aze de facto.--Trec'hlid mitonet (kaozeal) 8 Ebr 2012 da 18:57 (UTC)

text: :A-du ganit evel-just. Komz eus pep tra a c'haller, eus kirri-tan zoken. Me gred e vez lennet muioc'h ar pennadoù istor ha plolitikerezh gant ar gelennerien ha studierien istor, da vihanañ. Bianchi-Bihan (kaozeal) 9 Ebr 2012 da 10:03 (UTC)
thread_title:  Abred ?
Kaozeal:Verb-skoazellañ

message: Verb skoazell a lennan e geriadurioù An Here ha Garnier, e lec'hienn Ofis publik ar brezhoneg hag e Yezhadur bras ar brezhoneg (geriaoueg), ha verb-skoazell e geriadurioù Roparz Hemon ha Favereau, hag e Yezhadur bras ar brezhoneg (pennadoù). Anv ebet eus verb-skoazellañ eta. --Ben Herzog (kaozeal) 15 Ebr 2012 da 05:19 (UTC)
replies: text: War a seblant e vezer tremenet eus "verb skoazell" da "verb-skoazellañ", gwelet amañ istor ar bajenn:

text: Ur bajenn gaozeal a oa ivez

text: Met n'eo ket sklaer an abeg, war a seblant eo kentoc'h evit un afer barrennig-stagañ.--Trec'hlid mitonet (kaozeal) 15 Ebr 2012 da 08:44 (UTC)
replies: text: : Trugarez. Nann, n'eo ket sklaer an afer. --Ben Herzog (kaozeal) 15 Ebr 2012 da 13:47 (UTC)
thread_title:  Anv ar pennad
Kaozeal:Rom (disheñvelout)

message: "An holl hentoù a gas da Roma" emezo. Evit ma kendalc'hfe ar c'hrennlavar da vezañ gwir em boa graet un adkas evit na vefe ket kollet o hent gant an dud just a-walc'h, gant un adstumm anavezet mat e brezhoneg (cf Hemon, Vallée...). Padet en deus... 4 munutenn! Freuzet, pulluc'het eo bet ar rekord!--Trec'hlid mitonet (kaozeal) 4 Mae 2012 da 06:49 (UTC)
replies: text: Ur pennad Rom zo en un 15 yezh bennak, un adkas a oa un tamm dister eta. Peogwir ne oa ket savet ar pennad Rom-se ganit, eo bet savet ganin. Ouzhpenn adkasoù a ranker kavout er wikipedia. Bianchi-Bihan (kaozeal) 4 Mae 2012 da 07:30 (UTC)
replies: text: :Gant an taol kaer-se ez eus bet freuzet al liamm a oa etre Rom ha Roma, hag un toullad mat a oa anezhe (te da-unan a rae gant "Rom" ha neket gant "Roma"). N'eo ket ar wech kentañ e rez an taol-se hag aner e vo din addisplegañ ar perag c'hoazh ur wech, nemet e choman digompren dirak ar youl-se da blantañ reuz er Wikipedia brezhonek.--Trec'hlid mitonet (kaozeal) 4 Mae 2012 da 11:37 (UTC)
replies: text: ::Hervezout e vefe reuz seul wech ma vez kemmet tra pe dra er wikipedia. Un ali personel talvoudus evel-just, nemet kontrol eo da bennaennoù ar wikipedia. Al liammoù a rez n'int ket sakr ha santel, kemmañ a vez d'ober bemdez, ma liammoù-me evel re ar re all. Ha n'eus eur ebet evit se, anat d'an holl nemet dit-te. Trawalc'h a glemmicherezh, ne gredez ket? Ouzhpenn-se eo difennet mont da wallvrudañ labour ar re all. Estroc'h evidout a oar labourat amañ.  Bianchi-Bihan (kaozeal) 4 Mae 2012 da 14:15 (UTC)

message: #http://br.wikipedia.org/wiki/Wikipedia:Reolenno%C3%B9:  Ret eo kompren e c'hell ar pennadoù bezañ kemmet gant tud all ha n'eus den ebet a vije perc'henn war pennad ebet. N'eo ket merket er reolennoù, met anat e vo da veur a hini : un adkas n'eo ket ur pennad.
#http://br.wikipedia.org/wiki/Peder_fennaenn_ar_Wikipedia: Ret eo chom seven, hep tagadennoù ha kunujennoù personel ha klask tizhout dont a-benn da ziskoulmañ kudennoù dre en em glevet .
Bianchi-Bihan (kaozeal) 4 Mae 2012 da 14:37 (UTC)
thread_title: Adsell d'ar reolennoù

message: Ar rom, evidon-me, a oa, da gentañ-penn, un evaj... ;-). Setu perak e kinnigfen a-walc'h e vije ur bajenn « Rom », diwar-benn an evaj, hag ur bajenn « Rom (disheñvelout) » evit kas al lennerien da bennadoù all. --Llydawr (kaozeal) 4 Mae 2012 da 16:13 (UTC)
replies: text: Din eo mat evel-just, keit ha ma ne vo ket difennet sevel pennadoù gant hini pe hini war zigarez un adkasig sakr bennak. Ar pennadoù zo graet evit bezañ gwellaet, ha n'eo ket evit bezañ perc'hennet gant den. Bianchi-Bihan (kaozeal) 4 Mae 2012 da 16:24 (UTC)
replies: text: :Mat eo din, met kalzik a liammoù a vefe da reizhañ, evel amañ, hag amañ, a-douez reoù all.--Trec'hlid mitonet (kaozeal) 6 Mae 2012 da 09:33 (UTC)
thread_title: Rom, emezoc'h
Kaozeal:Gripi (kelaouenn)

message: Mat e vefe lakaat roll ar pennadoù, berrdanevelloù h.a. bet embannet enni d'ho soñj? --Barbaouer (kaozeal) 21 Mae 2012 da 11:09 (UTC)
replies: text: Enep n'on ket, met gwelloc'h e vije ul liamm gant ul lec'hienn a rofe ar roll-se (evel er pennad Al Liamm). A-hend-all ne vo ket fall menegiñ anvioù ar skrivagnerien ec'h eo bet embannet eo skridoù er gelaouenn. Bianchi-Bihan (kaozeal) 21 Mae 2012 da 15:14 (UTC)
thread_title:  Roll an traoù embannet enni
Kaozeal:Santo Domingo

message: Ur pennad doubl a oa amañ "Santo Domingo" gant un danvez disheñvelout gant ar memes pal hag ar pennad "Santo Domingo (disheñvelout)" bet savet araozañ, hemañ gant un etrewiki fall evel alies.
Un dra souezhus a oa degouezhet: ar pennad diwar-benn ar gêr "Santo Domingo"-mañ, bet savet gant Arko d'ar 16 a viz C'hwe. 2008, a zo bet skarzhet n'ouzon re dre benaos, d'ar 24 a viz Ma 2010. War a seblant da heul ur pennad disverkañ an anv skrivet gant ur varrennig-stagañ (ar pezh ne oa ket da vezañ), met ar bajenn reizh hep ar varrennig-stagañ a oa bet skarzhet da heul...
Gwir eo, evel alies pa vez diheñchet ur pennad eus e bal kentañ evel ma oa bet graet, ne vez nemet reuz da gaout war-lerc'h.
Neuze 'ta: evel ma oa bet savet "Santo Domingo (disheñvelout)" a-raok ar pennad "Santo Domingo" gant ar pal disheñvelout, ec'h adlakaan an traoù evel ma oant da gentañ, hag ec'h adlakaan danvez kêr "Santo Domingo" er bajenn-se, evel ma oa he c'harg kentañ.--Trec'hlid mitonet (kaozeal) 3 Mez 2012 da 17:17 (UTC)
replies: text: Setu bremañ adsavet gant ur merour ar bajenn diwar-benn ar gêr a oa bet disverket. Met setu-ni bremañ gant 2 bennad diwar-benn ar memes kêr... Evel ma ne oa ket druz-kaer an danvez en hini kozh, e tegasan an danvez a oa ennañ (skeudennoù dreist-holl) amañ, simploc'h an titl ha war skouer ar braz eus ar yezhoù all, hag e ran ur bajenn adkas.--Trec'hlid mitonet (kaozeal) 3 Mez 2012 da 19:26 (UTC)
thread_title: Pajenn doubl ha pajenn disverket
Kaozeal:Gerioù brezhonek heñvelson

message: Tennet em eus "kegin (aozañ boued) ha kegin (un evn)". Disheñvel eo o distagadurioù : wikt:kegin. Ur fazi a zo e geriadur an Here met e geriadur Favereau eo merket mat an diforc'h. --Ben Herzog (kaozeal) 15 Gou 2012 da 20:05 (UTC)
replies: text: E lec'hioù 'zo e vezont distaget heñvel-mik (evel e Treger).--Trec'hlid mitonet (kaozeal) 15 Gou 2012 da 20:19 (UTC)
replies: text: : Mea culpa neuze. Adlakaet eo bet ganin. --Ben Herzog (kaozeal) 16 Gou 2012 da 15:55 (UTC)
thread_title:  Kegin 

message: Ne gomprenan ket mat: div rann zo er pennad:
*ar gerioù peurheñvelson
*ar gerioù damheñvelson
ar ger kegin a dleje bezañ en div lodenn-se eta,  hervez ar gaoz zo uheloc'h. Bianchi-Bihan (kaozeal) 16 Gou 2012 da 17:19 (UTC)
thread_title: Unan a zaou